**NSchK v/HBU inviterer til Schäferhund uka**

**Sølen 27. juni – 02. juli 2022**

Schäferhund uke på Sølen inneholder flere typer kurs og her kommer litt mer info om hvert kurs. Alle kursene er åpne for alle medlemmer i NSchK uavhengig av rase.

**IGP kurs. 6 dager (søndag kveld – lørdag kveld)**

HBU ønsker å bidra slik at flere kommer seg til start i programmet. Vi vill under denne uken, trene alle gruppene A, B og C opp imot prøveprogrammet. Kurset vill bli lagt opp slik at vi trener på de øvelser og momenter som gruppen har behov for. Litt teori blir det også slik at alle deltakere får en bredere forståelse for bedømmelsen av programmet og hva vi bør vektlegge i treningen vår og hvorfor.

**Krav for deltagelse:** Medlem av NSchK, inneha C-lissens og hunden må være minst 18 måneder.

**SL kurs. 6 dager (søndag kveld – lørdag kveld)**

HBU ønsker å bidra slik at flere kommer seg til start i dette programmet. Vi vill under denne uken, trene begge gruppene A og B opp imot prøveprogrammet. Kurset vill bli lagt opp slik at vi trener på de øvelser og momenter som gruppen har behov for. Litt teori blir det også slik at alle deltakere får en bredere forståelse for bedømmelsen av programmet og hva vi bør vektlegge i treningen vår og hvorfor.

**Krav for deltagelse:** Medlem av NSchK

**Skogs spor og feltsøk. 6 dager (søndag kveld – lørdag kveld)**

HBU ønsker å bidra til mer aktivitet i skogen med hund og kanskje komme seg til start i en eller annen form for sporkonkurranse. Hoved øvelsen er her spor i skogen og Sporoppsøk fra rute, men vil også ha veiledning / innlæring av feltsøk og noe RIK lydighet. Kurset gjennomføres over 6 intense og lange dager.

**Krav for deltagelse:** Medlem av NSchK

**Rundering og feltsøk. 6 dager (søndag kveld – lørdag kveld)**

HBU ønsker å bidra til mer aktivitet i skogen med hund og kanskje komme seg til start i en eller annen form for rundering. Hoved øvelsen er her rundering i skogen, men vil også ha veiledning / innlæring av feltsøk og noe RIK lydighet. Kurset gjennomføres over 6 intense og lange dager.

**Krav for deltagelse:** Medlem av NSchK

**RIK Sporhundkurs (SPH). 6 dager (søndag kveld – lørdag kveld)**

Her er det spor på forskjellige underlag som gjelder. Primært jorder, men her er vi helt avhengig av hvor langt veksten er kommet og hva vi får lov til å bruke. Kurset vil omhandle konsentrasjon, spornøyaktighet, tempo og markering på gjenstand. Her blir det sporing fra morgen til kveld hele uka.

**Krav for deltagelse:** Medlem av NSchK.

**IBGH og LP. 4 dager (tirsdag kveld – lørdag kveld)**

Her blir det lydighets trening fra morgen til kveld. Gruppen er sammensatt av deltagere både innen IBGH og LP. Siden kursets varighet kun er på 4 dager, vil fremmøte tid og sted avtales direkte med instruktør.

**Valp og unghund kurs. 6 dager (søndag kveld – lørdag kveld)**

Kurset er åpent for alle hunder mellom 12 uker og ca.24 måneder og vil gi en innføring i følgende momenter:

* Atferd og øvelses lære (teori)
* Lek og belønning
* Gjenstandsinteresse
* Miljøtrening
* Kontakttrening
* Innledende lydighet
* Søksutvikling
* Spor på forskjellig underlag - Innlæringsmetoder

Målet med kurset er å gi elevene grunnleggende kunnskap om trening av hund, uavhengig av veien videre.

**Krav for deltagelse:** Medlem av NSchK og hunden må være mellom 12 uker og ca. 24 måneder.

Vi håper at dere alle fortsetter å bidra med markedsføringen av Schäferhund uka på Sølen.

Noe som fremdeles er uklart ? Ta kontakt med HBU for mer info.

**Velkommen på kurs !**